CELEX: 32008D0428
Language: et
Date: 2008-06-09 00:00:00
Title: 2008/428/EÜ: Komisjoni otsus, 9. juuni 2008 , millega kehtestatakse ühenduse rahaline toetus kulutuste katteks, mis on tehtud seoses Newcastle’i haiguse vastu võitlemiseks võetud erakorraliste meetmetega Ühendkuningriigis 2005. aastal (teatavaks tehtud numbri K(2008) 2411 all)

10.6.2008   
            
            
               ET
            
            
               Euroopa Liidu Teataja
            
            
               L 150/39
            
         
      KOMISJONI OTSUS,
   9. juuni 2008,
   millega kehtestatakse ühenduse rahaline toetus kulutuste katteks, mis on tehtud seoses Newcastle’i haiguse vastu võitlemiseks võetud erakorraliste meetmetega Ühendkuningriigis 2005. aastal
   (teatavaks tehtud numbri K(2008) 2411 all)
   (Ainult ingliskeelne tekst on autentne)
   (2008/428/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 3 lõiget 3 ja artikli 4 lõiget 2,
   ning arvestades järgmist:
   
               (1)
            
            
               2005. aastal esinesid Ühendkuningriigis Newcastle’i haiguse puhangud. Selle haiguse ilmnemine kujutas endast tõsist ohtu ühenduse eluslindudele.
            
         
               (2)
            
            
               Et vältida haiguse levikut ja aidata kaasa selle võimalikult kiirele likvideerimisele, peaks ühendus kooskõlas otsusega 90/424/EMÜ rahaliselt toetama liikmesriigi abikõlblikke kulutusi, mis on tehtud seoses haiguse vastu võitlemiseks võetud erakorraliste meetmetega.
            
         
               (3)
            
            
               Komisjoni 6. septembri 2006. aasta otsusega 2006/602/EÜ (mis käsitleb ühenduse rahalist abi Newcastle’i haiguse likvideerimiseks Ühendkuningriigis 2005. aastal) (2) kehtestati ühenduse rahalise toetuse määraks 50 % kõnealuse haiguspuhangu vastu võitlemiseks võetud meetmetega seotud abikõlblikest kuludest.
            
         
               (4)
            
            
               Selle otsuse kohaselt makstakse ühenduse rahaline toetus välja Ühendkuningriigi 11. juunil 2007. aastal esitatud taotluse ja muude tõendavate dokumentide alusel, mis on loetletud komisjoni 28. veebruari 2005. aasta määruse (EÜ) nr 349/2005 (millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ) (3) artiklis 7.
            
         
               (5)
            
            
               Neid kaalutlusi silmas pidades tuleks nüüd kindlaks määrata ühenduse rahalise toetuse kogusumma abikõlblike kulutuste jaoks, mis tehti seoses Newcastle’i haiguse likvideerimisega Ühendkuningriigis 2005. aastal.
            
         
               (6)
            
            
               Komisjoni poolt ühenduse veterinaareeskirjade ning ühenduse rahalise toetuse andmiseks vajalike tingimuste alusel tehtud kontrollimise tulemuste põhjal ei saa kõiki taotlustes esitatud kulutusi pidada abikõlblikeks.
            
         
               (7)
            
            
               Komisjoni tähelepanekud, abikõlblike kulutuste arvutamise meetod ja lõplikud järeldused edastati Ühendkuningriigile 21. detsembril 2007. aastal saadetud kirjas.
            
         
               (8)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2006/602/EÜ kohaselt kehtestatud ühenduse rahalise toetuse kogusumma kulutuste jaoks, mis on seotud Newcastle’i haiguse likvideerimisega Ühendkuningriigis 2005. aastal, on 75 958,12 eurot.
   Artikkel 2
   Käesolev otsus on adresseeritud Suurbritannia ja Põhja-Iiri Ühendkuningriigile.
   
      Brüssel, 9. juuni 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 224, 18.8.1990, lk 19. Otsust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      (2)  ELT L 246, 8.9.2006, lk 7.
   
      (3)  ELT L 55, 1.3.2005, lk 12.